童心来复梦中身——李娥李娥,天津市美术家协会会员。1998年毕业于天津市第一师范学校。2005年毕业于天津市美术学院师范系。师从霍春阳、杨沛璋、吴玉亮等诸位教师。2006年考取天津美术学院助教研究生班，师从杨沛璋老师，获硕士学位。
不服上来
余所居北京通州之西海子公园，有李卓吾先生之墓，尝数往拜之。立于卓吾先生墓前，思及先生所言之童心说，未尝不叹服也。卓吾先生于四百年前所作高论于彼时固为振聋发聩，于今亦为粲然卓见也。先生盖得为人为艺之真谛者也！先生云：“夫童心者，绝假纯真，最初一念之本心也。若失却童心，便失却真心；失却真心，便失却真人。人而非真，全不复有初矣。”先生因论为文之道曰：“天下之至文，未有不出于童心焉者也。”申言之，何独文也？画道亦然耳。
我管它春夏还是秋冬
余居津门之日，得观李娥女史之彩墨人物，遂叹服其画作之烂漫童心也。盖娥姊之画，正如李卓吾所言，乃童心之所发也。娥姊擅画彩墨人物，尤其喜画彩墨儿童。吾国画学自古即有婴戏图之一类，然多表达希求平安喜乐、多子多孙之民间信念，实为大众文化之一脉。而娥姊之彩墨儿童，则纯为一念童心之外化，本真人性之欢喜。其画中之儿童，或弹弹珠，或折纸飞机，或吹喇叭，嬉戏娱乐